O **Rovaniemen Kiekko** ou **RoKi** é un equipo de hóckey sobre xeo da cidade de Rovaniemi (Finlandia). Actualmente compite na Suomi-sarja, a terceira categoría do hóckey sobre xeo finés. Xoga os seus partidos como local no Lappi Areena, un pavillón con capacidade para 3.500 espectadores.

Historia
--------

### Antecedentes

Os inicios do hóckey sobre xeo remóntanse ao inicio da década de 1960, cando na pista de Lapinaukea os equipos RTP, RoPS, Lappi Seura e Lapin Lukko loitaban pola supremacía do hóckey na capital de Laponia, e xa en 1970 xogábanse xa competicións de mozos e homes na cidade.

A pesar de que na década de 1970 o RoPS, o Lapin Lukko e o Rovaniemen Lappi cesaron as súas operacións, o equipo máis forte da década anterior, o RTP, continuou a súa actividade durante algún tempo.

### Fundación do RoKi

O RoKi fundouse en 1979. 

En 2003 construíuse o Lappi-areena, o que mellorou as condicións do club, que elaborou un plano para ascender á Mestis nuns anos.

Na tempada 2008-09 ascendeu á segunda categoría do hóckey sobre xeo finés, a Mestis, logo de clasificarse para a cualificación como segundo da Suomi-sarja. Na liguiña o RoKi conseguiu a segunda posición, arrebatándolle a praza na segunda categoría aos Titaanit de Kotka no seu primeiro intento.

Na tempada 2009-10 o equipo de Rovaniemi xogou na Mestis, mais descendeu ao finalizar a tempada novamente á terceira categoría, a Suomi-sarja, competición que gañou ao ano seguinte, porén non foi quen de ascender á Mestis no playoff.

Palmarés
--------

* **2 Suomi-sarja:** 2011 e 2013

Xogadores
---------

### Números retirados

RoKi ten retirado os seguintes números ao longo da súa historia:

Números retirados de RoKi| Número | Nome |
| --- | --- |
| 6 | Ilari Sainio |
| 17 | Jani Mikkola |

### Xogadores destacados

* Juho-Tuomas Appel Finlandia
* Aapo Aro Finlandia
* Konstantin Astrahantšev
* Antti Erkinjuntti Finlandia
* Matti Huhtamäki Finlandia
* Juho Luoma Finlandia
* Juha Jääskeläinen Finlandia
* Hannu Haipus Finlandia
* Henri Kivioja Finlandia
* Harri Kohvakka Finlandia
* Jani Kylmämaa Finlandia
* Viktor Loginov
* Jari Raattama Finlandia
* Jani Rautio Finlandia
* Vadim Šaidullin
* Juha Silvander Finlandia
* Marko Sten Finlandia
* Antti Weckström Finlandia

Equipo feminino
---------------

*Artigo principal**:* RoKi Naiset.
Xogadoras do RoKi durante un partido fronte o Ilves en Tampere durante a tempada 2022-23 da Naisten Liiga.
O RoKi conta cun equipo feminino que compite na Naisten Liiga, a máxima categoría do hóckey sobre xeo feminino en Finlandia, categoría á cal ascendeu na primavera de 2020. As mulleres do RoKi xogan tamén os seus partidos como locais no Lappi Areena, sendo un dos poucos equipos da Naisten Liiga que comparten estadio coa súa contraparte masculina.

O equipo participou por primeira vez nunha competición oficial na tempada 1999-2000, cando xogou no grupo de Laponia na II-divisioona. Na tempada 2014-15 o RoKi gañou o grupo 1 da Mestis, mais non puido conseguir o ascenso á máxima categoría ao finalizar na cuarta posición na serie final superior, ascenso que chegaría cinco anos despois.

Notas
-----

1. 1 2  "HISTORIA" (en finés). RoKi Hockey. Consultado o 8 de outubro de 2023.
2. 1 2  Mikkola, Miikka (13 de outubro de 2020). "MESTIS 2000-2020: KAIKKI EIVÄT VOI OLLA MESTAREITA". *Jatkoaika.com* (en finés). Consultado o 9 de outubro de 2023.
3. ↑  Uusitalo, Timo (19 de marzo de 2014). "Jääkiekon satutarina - KeuPa HT juhlii Suomi-sarjan voittoa". *Yle Urheilu* (en finés). Consultado o 9 de outubro de 2023.
4. ↑  "JÄÄDYTETYT PELINUMEROT" (en finés). rokihockey.fi. Consultado o 4 de marzo de 2020.
5. ↑  "Historiallinen syksy Rovaniemen lätkäfaneille: kausi alkaa liigajääkiekolla ensimmäistä kertaa ikinä". *Yle.fi* (en finés). 18 de agosto de 2020. Consultado o 9 de outubro de 2023.
6. ↑  "Pelipaikat... Lipunmyynti... Budjetit... Ulkomaalaiset... Päävalmentajat... Tässä Naisten Liigan faktat ja tunnusluvut 2023–2024!" (en finés). Leijonat.fi. 5 de setembro de 2023. Consultado o 6 de setembro de 2023.
7. 1 2  "RoKi" (en finés). Leijonat.fi. 6 de febreiro de 2023. Consultado o 9 de outubro de 2023.

Véxase tamén
------------

### Outros artigos

* RoKi Naiset

### Ligazóns externas

* Sitio web oficial *(en finés)*

* Portal:Hóckey sobre xeo